Aqşin Həsənov daha sonra fəaliyyəti barədə danışıb: "Mən Həsənov Aqşin Tarqulu oğlu 1974-cü ildə Lerik rayonunun Lüviç kəndində anadan olmuşam. 1999-cu ildə LDU-nun riyaziyyat ixtisasını bitirmişəm. Həmin ildən də Lerik rayonu Bibiyani kənd məktəbində ixtisasım üzrə müəllim fəaliyyətinə başlamışam. Həmin məktəbdə işlədiyim müddətdə məktəb rəhbərliyi, Təhsil Şöbəsinin və rayon İcra Hakimiyyətinin fəxri fərmanlarına layiq görülmüşəm. 2002-ci ildə "İlin ən yaxşı müəllimi” müsaqibəsində iştirak etmişəm və Təhsil Nazirliyinin 2-ci dərəcəli diplomuna laiq görulmüşəm. 2008-ci ildə Gənclər Təşkilatının üzvü kimi ABŞ-da 15 günlük səfərdə olmuşam və oradan da müxtəlif serfikatlar almışam. Kurikulum kursunda iştirak edib, 1-ci dərəcəli serfikat almışam. Ailəliyəm, 3 övladım var.